<classify> Andrew Msechu -Dar es salaam NDOTO ya mtoto wa Mkuu wa Majeshiya Ulinzi na Usalama, Jenerali Venance Mabeyo, kurusha ndege kubwa imezimikaghafla baada ya kufariki dunia kwa ajaliya ndege juzi. Siri hiyo imefichuliwa na kaka yake,Dennis Mabeyo ambaye alisema mdogo wake, Nelson Mabeyo alikuwa na ndoto yakurusha ndege kubwa duniani. Familia imepoteza kiungo muhimucha upendo, marehemu alikuwa na ndoto za kurusha ndege kubwa duniani, sasa imezimaghafla, alisema. Alisema pamoja na kuzimika ndotohiyo, japokuwa Nelson alikuwa mtoto wa mwisho kati ya watoto watano, akiwa naumri wa miaka 24, familia ilimtegemea kwa ushauri, kwa kuwa alikuwa na sifa zakipekee zilizomfanya kuwa nguzo ya upendo kwao. Akizungumza na MTANZANIA nyumbanikwake Msasani, Dar es Salaam jana, Dennis alisema Nelson aliyezaliwa mwaka1995, alikuwa kijana mwenye bidii, maono, mpole na asiyependa ugomvi. Alisema mara nyingi palealipoudhiwa, alichagua kukaa kimya na kuendelea na mambo yake kuliko kuendelezaugomvi. Kwa kweli, mimi ni kaka yake,nilichokuwa nikikijua kwa Nelson, alikuwa mtu mwenye upendo na familiailitambua hivyo, hata marafiki na majirani. Nelson alikuwa mtu wa kupendaamani wakati wote, hata ukimkwaza hakuwa mtu wa kulalamika, mara nyingi alikuwaakiamua kukaa kimya. Lakini zaidi alikuwa mtumchangamfu, alipenda kusaidia, kujitoa kwa ndugu na hata kwa marafiki, alikuwa mtumwenye upendo. Ndiyo maana pamoja na kwamba yeyeni mtoto wa mwisho kwenye familia, mimi ambaye ni kaka yake wa pili kuzaliwapamoja na dada zake wote, kila mmoja alikuwa akikwama mahali alikuwaakimshirikisha na alisaidia kutoa mwelekeo, alisema. Akifafanua, alisema katika familiaya watoto watano wa Jenerali Mabeyo, wawili, yaani yeye Dennis na dada yake,Kapteni Neema, wote ni askari wa Jeshi la Wananchi wa Tanzania JWTZ. Wengineambao ni Fausia, Hilda na Nelson ndio waliochukua fani tofauti. Alisema Nelson alijaliwa vipawaambavyo wengine katika familia hawana, kwa hiyo hata yeye kama kaka mkubwa,anajiona anapata changamoto mpya kutokana na kuondoka ghafla mdogo wake. Dennis ambaye kwa mujibu wataratibu ndiye msemaji wa familia, alisema tangu Nelson akiwa mtoto,alipendelea fani ya urubani, hasa wa ndege kubwa na wiki mbili zilizopita,wakati yeye akiwa nchini Lebanon, alimpa taarifa kuwa amepata fursa ya kupatamafunzo kuhusu ndege za aina ya Bombadier nchini Canada. Nilipopata taarifa hiyo, ambayoalinieleza anatakiwa kwenda kwenye mafunzo mwezi ujao, nilifurahi sana, nilitamaninimuone ana kwa ana ili nimpe pongezi zake, nilikuwa safarini, nilijuanikirejea nitamuona tu. Nimerejea wiki iliyopita, nahatukuweza kuonana moja kwa moja kwa sababu ya majukumu, tukaendeleakuwasiliana kwenye simu na aliniambia atarejea wiki hii, nikaendelea kutarajiakuonana naye. Kwa bahati mbaya, jana juzi ndiyo zikaja hizi taarifa nyingineza ajali na umauti, alisema. ELIMU YAKE Akizungumzia elimu yake, Dennis alisemaNelson alipata elimu ya msingi kuanzia nchini Rwanda ambako baba yake aliwahikuishi akitekeleza majukumu yake, kisha kurejea nchini na kuhitimu elimu hiyo Shuleya St Laureate iliyopo Mbezi Beach, Dar es Salaam. Alisema baada ya kuhitimu, alijiungana elimu ya sekondari Shule ya Sekondari Christ the King iliyopo Tabata, Dar esSalaam ambako alifaulu kwa kupata daraja la tatu. Dennis alisema mdogo wake hakutakakuendelea na masomo ya juu ya sekondari, bali aliamua kujiunga na Chuo chaUfundi wa Ndege Tanzania Civil Aviation College kilichopo Uwanja wa Ndege waKimataifa wa Julius Nyerere kwa kozi ya diploma katika uhandisi wa ndege. Alisema baada ya kuhitimu chuomwaka 2015, aliendelea na mafunzo kwa vitendo Kampuni ya Auric Air na mwaka2016 alikwenda nchini Marekani kwa mafunzo ya mwaka mmoja ya kurusha ndegekatika chuo kilichopo katika Jimbo la Florida. Kama nilivyosema, alirejea mwaka juzina kuendelea na majukumu yake ndani ya Kampuni ya Auric Air hadi aliponipataarifa amepata ufadhili wa kwenda Canada kupata mafunzo maalumu ya kuendeshandege aina ya Bombadier kupitia Shirika la Ndege Tanzania ATCL ambayoalitakiwa kuyaanza mwezi ujao, alisema. AURIC AIR WAZUNGUMZA Akizungumzia maisha ya Nelson tangualipokutana naye kwa mara ya kwanza, Ofisa wa Operesheni wa Kampuni ya AuricAir, Rejoice Rukyaa, alisema wamepoteza mtu wa muhimu waliyemtegemea. Alisema kwanza hakuamini na hadisasa inamuwia vigumu kuamini kama Nelson hayupo duniani, japokuwa amejitahidikufika hadi chumba cha kuhifadhia maiti cha Hospitali ya Jeshi ya Lugalo juziusiku na kuona jeneza lililoubeba mwili wake. Ninavyokwambia, Jumamosi tulikuwapamoja, Jumapili ilikuwa siku yangu ya mapumziko tukaonana, nikijua ana zamu ya kutekelezamajukumu yake. Jumatatu asubuhi ninapigiwa simu kuelezwa kuhusu ajaliiliyotokea na kuhusisha ndege yetu, lakini nilipata mshtuko zaidi niliposikiakuwa aliyekuwepo ni Nelson na amefariki dunia, alisema Rukyaa. Alisema alikutana na Nelson baadaya kumpokea mwaka 2015 kama mhandisi wa ndege aliye mafunzoni na alikuwa kijanamwenye juhudi na aliyependa kazi. Rukyaa alisema baada ya muda mfupi Nelsonalionyesha kuvutiwa zaidi kujifunza kuhusu urushaji wa ndege na si ufundi tu, naalipomaliza muda wake wa mafunzo ya ufundi ya ndege mwaka 2016, alikwendakujifunza kurusha ndege, kisha kurejea kuungana nao. Alikuwa mtu asiye na makuu,alikuwa muwazi, asiye na maneno mengi. Alionyesha ushirikiano wa hali ya juukatika kutekeleza majukumu yake katika nyanja zote za kiutendaji. Lakini wengi tulimshangaa baada yakujua nafasi ya familia yake, hasa kwa kuwa hakuwahi kutumia nafasi ya familiakuonyesha majivuno, alikuwa mtu mwema, aliyejishusha, hakutaka hata kujulikanakwa msingi wa ubora wa familia yake, zaidi alikuwa akihamasisha vijana wenzakekuchangamkia fursa kila zinapojitokeza, alisema Rukyaa. Alisema alimuona ni mtu mwenye ndotoza kwenda juu zaidi ya kurusha ndege za abiria 14 za Kampuni ya Auric Air nahivi karibuni alionyesha kwa vitendo baada ya kuwaeleza mwezi ujao Oktoba,alikuwa aende kwenye mafunzo rasmi ya kurusha ndege kubwa. RUBANI MSIMAMIZI Rubani Msimamizi wa Auric Airambaye ndiye aliyempokea Nelson na kumpa mafunzo ya awali hadi kumthibitishakurusha ndege, Kassim Ngayahika, alisema kijana huyo alikuwa miongoni mwamarubani vijana, ambao walikuwa wa kutumainiwa. Alisema kutokana na sifa hiyo,ndiyo maana aliweza kufanya mazoezi kwa mwaka mmoja tu tangu aliporejea kutokamafunzoni, kisha kuthibitishwa kurusha ndege ya abiria. Alipotoka mafunzoni mwishoni mwamwaka juzi, tulimpokea na kuendelea kumpa mazoezi ya kurusha ndege, ilipofikaJulai, mwaka jana alithibitishwa rasmi kurusha ndege zetu za abiria, kwa hiyotangu kuthibitishwa hadi sasa ni kama mwaka mmoja na karibu miezi miwili,alisema. Alisema Nelson alikuwa ni kijanaasiyekuwa na majivuno na hata mara nyingine wakati akijitambulisha kwa abiriakabla ya kurusha ndege, abiria ndio walioanza kuhoji na kutafuta wasifu wake. Nelson ni miongoni mwa watu wawiliwaliofariki dunia katika ajali ya ndege yenye namba 5H-AAM inayomilikiwa na Kampuniya Auric Air iliyotokea Uwanja wa Soronera uliopo Hifadhi ya Taifa ya SerengetiJumatatu asubuhi. Kamishna Msaidizi wa Mawasiliano waMamlaka ya Hifadhi za Taifa Tanapa, Pascal Shelutete, alithibitisha kutokakwa ajali hiyo na kwamba watu wawili walipoteza maisha. Jana kutwa nzima viongozimbalimbali wa Serikali walifika nyumbani kwa Jenerali Mabeyo kutoa pole.  <topic>: kitaifa 